พินิจ จันทรสุรินทร์

พินิจ จันทรสุรินทร์ (เกิด 22 เมษายน พ.ศ. 2480) อดีตรัฐมนตรีว่าการกระทรวงเกษตรและสหกรณ์ ในรัฐบาลพลเอก สุจินดา คราประยูร อดีตรัฐมนตรีช่วยว่าการกระทรวงมหาดไทย ในรัฐบาลพลเอก ชาติชาย ชุณหะวัณ และอดีตสมาชิกสภาผู้แทนราษฎรจังหวัดลำปาง

 ประวัติ 
พินิจ เกิดมื่อวันที่ 22 เมษายน พ.ศ. 2480 เป็นบุตรนายนิคม กับนางจันทร์คำ จันทรสุรินทร์ประวัติผู้สมัคร ส.ส. ด้านครอบครัวสมรสกับนางจุไรรัตน์ จันทรสุรินทร์ มีบุตร 4 คน คือ ชวนิต จันทรสุรินทร์, อิทธิรัตน์ จันทรสุรินทร์ อดีต สส.ลำปาง, จรัสฤทธิ์ จันทรสุรินทร์ อดีต สส.ลำปาง และพิสุทธิ์ จันทรสุรินทร์ อดีต สจ.ลำปาง

สำเร็จการศึกษาระดับปริญญาตรี ด้านการจัดการโรงแรม จากมหาวิทยาลัยคอร์แนลภาพและประวัติสมาชิกรัฐสภา พ.ศ. 2529. สำนักงานเลขารัฐสภา. 2529 และระดับปริญญาเอก ด้านการเมืองการปกครอง จากมหาวิทยาลัยการจัดการและเทคโนโลยีอีสเทิร์น

 งานการเมือง 
พินิจ ได้รับเลือกตั้งเป็นสมาชิกสภาผู้แทนราษฎรจังหวัดลำปางครั้งแรกในการเลือกตั้ง พ.ศ. 2518 สังกัดพรรคธรรมสังคม แต่ในสมัยต่อมา พ.ศ. 2519 สอบตก และได้รับเลือกกลับเข้ามาในสภาผู้แทนราษฎรอีกครั้ง ในการเลือกตั้ง พ.ศ. 2522 สังกัดพรรคชาติประชาชน และย้ายมาสังกัดพรรคกิจสังคม ในปี พ.ศ. 2526 พินิจได้รับเลือกตั้งทุกสมัย ตั้งแต่การเลือกตั้ง พ.ศ. 2522 ถึงปี พ.ศ. 2548 ในสังกัดพรรคต่างๆ อาทิ พรรคสหประชาธิปไตย พรรคเอกภาพ พรรคสามัคคีธรรม พรรคชาติไทย พรรคชาติพัฒนา พรรคไทยรักไทย โดยไม่เคยสอบตกเลย

ในปี พ.ศ. 2523 เขาและคณะรวม 42 คน ยื่นคำร้องต่อคณะตุลาการรัฐธรรมนูญ ขอให้วินิจฉัยว่าบรรหาร ศิลปอาชา ขาดคุณสมบัติการเป็นรัฐมนตรี เนื่องจากมีบิดาเป็นคนต่างด้าว และสำเร็จการศึกษาต่ำกว่ามัธยมศึกษาตอนปลาย แต่คณะตุลาการรัฐธรรมนูญ มีมติให้ยกคำร้องดังกล่าวคำวินิจฉัยของคณะตุลาการรัฐธรรมนูญ เรื่อง คำวินิจฉัยของคณะตุลาการรัฐธรรมนูญระหว่าง นายพินิจ จันทรสุรินทร์ และพวก กับนายบรรหาร ศิลปอาชา

ในปี พ.ศ. 2533 พินิจ ได้รับแต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลของพลเอก ชาติชาย ชุณหะวัณพระบรมราชโองการ ประกาศ ตั้งรัฐมนตรี (จำนวน ๔๕ ราย) และในปี พ.ศ. 2535 ได้รับแต่งตั้งเป็นรัฐมนตรีว่าการกระทรวงเกษตรและสหกรณ์ ในรัฐบาลของพลเอก สุจินดา คราประยูรพระบรมราชโองการ ประกาศ ตั้งรัฐมนตรี (จำนวน ๕๐ ราย)

ในปี พ.ศ. 2544 ได้เข้าร่วมกับพรรคไทยรักไทย ของทักษิณ ชินวัตร และได้รับเลือกตั้งอีก 2 สมัย กระทั่งถูกตัดสิทธิทางการเมืองเนื่องจากเป็นกรรมการบริหารพรรค

ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 ได้สมัครรับเลือกตั้งในระบบบัญชีรายชื่อ สังกัดพรรคเพื่อไทย ลำดับที่ 18เปิด 97 บัญชีรายชื่อเพื่อไทย 'บรรยิน'ลุ้นได้เป็นส.ส. แต่ไม่ได้รับเลือกตั้ง เนื่องจากพรรคเพื่อไทยมีจำนวนสมาชิกสภาผู้แทนราษฎรมากกว่าจำนวนสมาชิกสภาผู้แทนราษฎรพึงมีตามที่กำหนดไว้ในรัฐธรรมนูญ

พินิจ กลับมามีบทบาททางการเมืองอีกครั้งหลังการเสียชีวิตของอิทธิรัตน์ จันทรสุรินทร์ สส.ลำปาง บุตรชาย โดยพินิจได้รับการกำหนดตัวบุคคลจากพรรคเพื่อไทยให้ลงสมัครรับเลือกตั้งซ่อม แต่เมื่อถึงวันสุดท้ายของการรับสมัครปรากฏว่าพินิจ ไม่ได้ยื่นสมัครแต่อย่างใด"เพื่อไทย" เหวอ วืดเลือกตั้งซ่อมลำปาง "พินิจ" โดดหนี เม้าท์หึ่งพลังดูด

และในการเลือกตั้งปี พ.ศ. 2566 ได้กลับมาลงสมัครรับเลือกตั้งเป็นสมาชิกสภาผู้แทนราษฎรจังหวัดลำปาง เขตเลือกตั้งที่ 4 อีกครั้ง แทนอิทธิรัตน์ จันทรสุรินทร์ที่ถึงแก่อนิจกรรม แต่แพ้ให้กับผู้สมัครจากพรรคก้าวไกล คือรภัสสรณ์ นิยะโมสถ

ต่อมาได้พินิจพร้อมด้วยชวนิต จันทรสุรินทร์ บุตรชายคนโต จรัสฤทธิ์ จันทรสุรินทร์ อดีต สส.ลำปาง บุตรชายคนที่ 3 และภุมรา จันทรสุรินทร์ ภรรยาอิทธิรัตน์ ได้เข้าสังกัดพรรคภูมิใจไทย โดยพินิจ ลงสมัครสส.ระบบบัญชีรายชื่อ ลำดับที่ 33 ชวนิต ลงสมัครในเขต 1 จรัสฤทธิ์ ลงสมัครในเขต 3 และภุมรา ภรรยาจรัสฤทธิ์ ลงสมัครในเขต 4“ทรงศักดิ์” ให้การต้อนรับ “พินิจ จันทรสุรินทร์” และลูกทีม ผู้สนใจลงสมัคร สส.ลำปาง ทั้ง 4 เขต และ ลำพูน 2 เขต

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ , เล่ม ๑๑๐ ตอนที่ ๒๐๐ ง ฉบับพิเศษ หน้า ๑, ๓ ธันวาคม ๒๕๓๖
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์, เล่ม ๑๐๖ ตอนที่ ๒๑๔ ง ฉบับพิเศษ หน้า ๕, ๔ ธันวาคม ๒๕๓๒
ราชกิจจานุเบกษา, แจ้งความกระทรวงศึกษาธิการ เรื่อง พระราชทานเหรียญลูกเสือสดุดี ประจำปี ๒๕๒๘, เล่ม ๑๐๓ ตอนที่ ๕๑ ง ฉบับพิเศษ หน้า ๔๕, ๓๑ มีนาคม ๒๕๒๙

 อ้างอิง 

หมวดหมู่:บุคคลจากอำเภอเกาะคา
หมวดหมู่:บุคคลจากอำเภอลอง
หมวดหมู่:นักการเมืองจากจังหวัดแพร่
หมวดหมู่:รัฐมนตรีว่าการกระทรวงเกษตรและสหกรณ์ไทย
หมวดหมู่:สมาชิกสภาผู้แทนราษฎรจังหวัดลำปาง
หมวดหมู่:สมาชิกสภานิติบัญญัติแห่งชาติ
หมวดหมู่:นักการเมืองพรรคธรรมสังคม
หมวดหมู่:พรรคชาติประชาชน (พ.ศ. 2522)
หมวดหมู่:นักการเมืองพรรคกิจสังคม
หมวดหมู่:นักการเมืองพรรคสหประชาธิปไตย
หมวดหมู่:นักการเมืองพรรคเอกภาพ
หมวดหมู่:นักการเมืองพรรคสามัคคีธรรม
หมวดหมู่:นักการเมืองพรรคชาติไทย
หมวดหมู่:นักการเมืองพรรคชาติพัฒนา (พ.ศ. 2535)
หมวดหมู่:นักการเมืองพรรคไทยรักไทย
หมวดหมู่:นักการเมืองพรรคเพื่อไทย
หมวดหมู่:ผู้ได้รับเครื่องราชอิสริยาภรณ์ ม.ป.ช.
หมวดหมู่:ผู้ได้รับเครื่องราชอิสริยาภรณ์ ม.ว.ม.
หมวดหมู่:บุคคลจากมหาวิทยาลัยการจัดการและเทคโนโลยีอีสเทิร์น
หมวดหมู่:พรรคภูมิใจไทย